Գրքերի շնորհանդեսը տեղի ունեցավ դեկտեմբերի 8-ին, «Հայարտուն» կենտրոնում, որին ներկա էին Վրաստանի ստեղծագործական միությունների ղեկավարները, Վրաստանի հայ գրողների «Վերնատուն» միության անդամները, մտավորականներ, գրականության և մշակույթի ճանաչված դեմքեր, հասարակայնության ներկայացուցիչներ: Շնորհանդեսին մասնակցում էր Նինոծմինդայից հատուկ ժամանած պատվիրակությունը՝ Վրաստանի հայ գրողների «Վերնատուն» միության նախագահ Գևորգ Սնխչյանի գլխավորությամբ: Պատվիրակության կազմում էին շրջանային «Արշալույս» թերթի խմբագիր Մանուկ Կարախանյանը, բանաստեղծ Հովհաննես Մարիկյանը, Համլետ Արոյանը, Հմայակ Գրիգորյանը, Դիվին Քաշանյանը, Արթուր Քուրդօղլյանը: